PÖÖRDEPUNKT
Tere taas!
Täna loodame julgustada sind elama nii, nagu Jumal on plaaninud.
Kuuleme ühe mehe võitlusest salajase sõltuvusega.
Käime ära Suurbritannias - maal, kus Jumal elab.
Minu praegune stuudiokülaline väisas seda ja jagab oma kogemust.
Kuidas seal oli?
Jumal elab ka siin. Oli imeline aeg. Veetsin aega oma perega koos olles
ja värbasin ühe oma vendadest kaamerameheks.
Oli tore näha sind tegutsemas koos oma vendadega.
Üks meie eesmärke oli teada saada,
mida Muyiwa õigupoolest teeb, kui ta pole parasjagu siin stuudios.
Olen keset Londonit ja seisan siin, kus Muyiwa enamasti töötab,
läheme ja heidame pilgu kulisside taha.
Muyiwa on mees nagu orkester.
Ta on telesaatejuht ja muusik, lisaks teeb ta praegu ka raadiotööd.
Vaatasin, kuidas Muyiwa tutvustas maja oma külalistele.
Tere tulemast minu maailma!
Siia on peidetud Muyiwa sviit raadiotöös.
Läheme ja uurime välja!
Kõndisin põnevusega mööda koridore.
Tahtsin teada, mis toimub,
enne kui süttib punane lamp saate salvestamiseks.
Selleks piilusin vargsi enne intervjuu algust stuudiosse.
Juhtusin kuulma ka intervjuud otse-eetris.
Kuuleme Nigeeria kõrget ametnikku.
Tere tulemast! - Rõõm siin olla!
Muyiwa oli nagu ikka - tema ise.
Piloot Muyiwa töötab täna.
Muyiwat on võimalik kuulata interneti kaudu,
leides alloleva lingi:
Muyiwa tundub olevat väga hõivatud ja tahab, et ma kiirelt jalga laseks.
Ma arvan, et olete juba piisavalt näinud!
Hea küll siis. Järgmisel korral kuuleme ehk rohkem.
See oli lõbus, aga mul on üks küsimus.
Kõigist su töödest, mida teed, milline on su lemmik?
Kahtlemata Pöördepunkti tegemine.
Mulle meeldib olla koos teiesuguse imelise meeskonnaga.
Tõesti? Seega saame uue visiidi raadiojaama?
Muidugi mitte.
Jätkame pärast väikest pausi.
PÖÖRDEPUNKT
"Rohi kuivab ära, õieke närtsib,
aga meie Jumala sõna püsib igavesti.” Jesaja 40:8
Siinkohal jätkame Simisola reisimuljetega Suurbritanniast.
Räägi meile lähemalt.
Nautisin teed ja Digestive küpsiseid, mis olid isuäratavad.
Kohtusid ka Teie Majesteediga? - Ikka. Muidugi.
Mis on sinu meelistoit?
Täis inglise hommikusöök: munad, peekon, vorstikesed, oad.
Ainuüksi sellele mõeldes tunnen juba, kuidas kaalus juurde võtan.
Mina neid ei proovinud.
Olin Londonis ja seejärel Manchesteris ning kohtasin toredaid britte.
Üks neist oli noor mees,
kellel on soov näha oma riiki tulevikus ühe parima riigina.
Tänane lugu alalõigust: "Mina olen aafriklane".
Nigeerlasena on mul mitu põhjust olla uhke oma rahvuse üle.
Olen palju reisinud ja tean, et kodu on väärtuslikum kui kuld.
Minu suur soov on näha Aafrikat tõusmas sellele tasemele,
mida Jumal on algselt ette näinud.
Olen kristlane ja usun,
et Piibel on kui kasutusjuhend iga kristlase eluteel.
Mõeldes Aafrikale, meenub Jaakobi ja Eesavi lugu Piiblis.
Vanem vend müüs supi eest ära oma esmasünniõiguse nooremale
ega saavutanud midagi.
Usun, et Aafrika on hetkel samas seisus.
Meil on palju loodusvarasid: naftat, teemanteid ja muud.
Müüme neid arenenud riikidele.
Nad saavad sellest kasu ja meie ostame neid kallilt tagasi.
Aafrika peab tõusma ja tegema oma otsused ise.
Meil on vaja luua oma tooted ja harida ennast.
Usun, et praegune põlvkond võib midagi muuta.
Sellepärast on mul entusiasmi mõjutada Aafrika poliitikat.
Olen märganud, et kirikud ei räägi poliitikas kaasa.
Kuidas saame mõjutada poliitikat, kui ei osale selles?
Hiljuti hakkasid Nigeeria kristlased lööma kaasa poliitikas.
Me ei saa lihtsalt istuda ja oodata.
Ma julgustan Nigeeria kristlasi ärkama.
Me peame avama suu, et midagi muuta.
Usun, et igaühel on oma siht ja eesmärk.
Tuleb mõista, kuidas kasutada oma oskusi,
mille Jumal on meile andnud, Aafrika hüvanguks.
Ma näen Aafrikat ühe parima rahvana 20 aasta pärast,
kui me vaid hakkame kaasa rääkima elulistel teemadel.
Seeläbi on Aafrikal võimalik saavutada positsioon, mille Jumal on ette näinud.
Minu nimi on Adewale ja ma olen aafriklane.
Mida see noor mees plaanib edasi teha?
Ta seisab oma sõnade taga
ja on hetkel tagasi Nigeerias, et teenida oma riiki.
On hea, et ta on tagasi omal maal, et edendada riigi asju.
Milline on sinu arvamus selles küsimuses?
Paljud noored lähevad Nigeeriasse tegema noortetööd,
sest see on ainus viis poliitika mõjutamiseks.
See on hea asi. Ma ei tea, kas see just minu jaoks on, aga...
Arvan, et sa oled liiga vana.
Ise tunnen end küll noorena. Lausa 16-aastasena.
Pärast pausi veel üks lugu minu reisist.
Kõneleme teemast, mis puudutab meid kõiki.
PÖÖRDEPUNKT
"Kellel on janu, see tulgu Minu juurde ja joogu!
Kes usub Minusse, nagu ütleb Kiri,
selle ihust voolavad elava vee jõed.” Johannese 7:37-38
Seks on teema, mis puudutab kõiki inimesi.
Simisola uuris veidi, kuidas noored jõuavad selle teemani
ja kuidas nad teavad, mis on õige ja mis väär.
Tänapäeva noored räägivad valjuhäälselt seksist.
Kui kõnekas on kiriku hääl tänapäeva põlvkonnale?
Sarah Teibo kirjutas raamatu seksi tähendusest.
Noored elavad ajal, kus seksi kohta võib leida palju informatsiooni.
Kirikust aga ei tule palju infot, mis peaks olema autoriteet sel teemal.
Kui hakkasin suhtlema oma tulevase abikaasaga,
mõistsin, et ma pole enam võitmatu.
Tunded vallutasid mind ja ma küsisin iseendalt:
"Kas sellised aistingud on kristlasele sobilikud?
Kui räägin keeltes või laulan kooris, miks tunnen, et tahan teda puudutada?"
Enda harimiseks otsisin infot, saamaks aru, kuhu tõmmata piir
ja kuidas hakkama saada kiusatustega, kuid ma ei leidnud praktilisi lahendusi.
Hakkasin Piiblit uurima ja koguma algmaterjali
ning kirjutasin raamatu.
See tuli mulle vallalisena kasuks ja nüüd ka teistele noortele.
Esiteks tahan öelda,
et reaalsus on see, et sul on sellised tunded.
Teiseks: hoidu abielueelsest seksist ja kolmandaks: püüa jääda selle juurde.
Ainult rääkimisest ei piisa, vaid tuleb ka teha õigeid asju.
Kurat petab, öeldes:
"Jumal ei taha, et sul oleks intiimvahekord.
Ta ei taha, et sa naudiksid elu."
Vale.
Jumal lõi seksi,
et mees saaks väljendada mitteverbaalseid tundeid naise vastu,
nii et naine jõuaks ekstaasi
ja selleks, et mõlemad saaksid avaldada oma sügavamaid tundeid teineteisele.
Jumal lõi seksi, et mees ja naine naudiksid abielus olles teineteist.
Ta lõi seksi abieluliidu osana.
Kahe inimese vaheline lähedane suhe peegeldab seda,
milline peaks olema suhe Jumalaga.
Jumal lõi intiimvahekorra abielurõõmuna mehe ja naise vahel.
See on püha asi ja sellisena peaksime seda ka käsitlema.
Olen Jubilee koguduses, kes armastab Jumalat, inimesi ja ühiskonna teenimist.
Siin õpetatakse Piibli tõde seksi kohta.
Kui tulime 2002 aastal Manchesteri,
nägime palju noori, kes elasid koos, olemata abielus.
Keegi ei mõistnud, et see on väär tegu.
Auks Jumalale võin tõdeda,
et noored on teinud tohutu hüppe paremuse suunas.
Noortekonverentsil oli märgatav,
et kiriku õpetus seksi kohta on toonud positiivseid muutusi.
Kiriku kaasarääkimine seksi teemal on suur õnnistus,
sest noored saavad siin jagada oma mõtteid ja hirme.
See on võimalus näidata, et ei kardeta antud teemat.
See pole keelatud küsimus, vaid avalik teema.
Kirikutes peaks seksist rohkem rääkima,
muidu tuleb palju probleeme.
Keegi on öelnud: "Kui me ei õpeta, siis me ei või ka süüdistada".
Kirikud peaksid rohkem õpetama seksi kohta käivat.
Meie kogudus on teinud seda ja soovime õpetada isegi rohkem,
sest see on Piibli kohane ning toonud head muutust.
Abielueelne ja abieluväline seks pole kooskõlas Jumala tahtega.
Aga abielusisene intiimvahekord on Jumala tahtmine.
See loob intiimsust, tasakaalu, armastust, ühtsust
ja toob rohkem lähedust abiellu.
Inimesed janunevad tõe järele
ja mitte ainult seksi teemal, vaid kõigil elualadel.
Inimesed tahavad minna kirikusse, kus õpetatakse vooruslikkust.
Jumala armust on meie kirikus asjad nii.
Sina, Simi, oled elanud Aafrikas, Austraalias ja Ameerikas.
Mida sa oma reisil noorte ja seksi kohta teada said?
Noored tahavad sel teemal arutada ja neil on palju küsimusi.
Nad tahavad teada, mis on kohtamas käimise ja flirtimise vahe?
Samuti on nad altid teada saama Jumala tahtmist.
Kui raske on noorte jaoks leida informatsiooni,
mis on õige ja mis väär?
Tänapäeval on palju igasugust informatsiooni kättesaadav.
Ma olen seda meelt, nagu öeldi,
et kui me ei õpeta, siis ei saa ka kedagi süüdistada.
Paljud saavad teavet seksi kohta televisiooni kaudu,
aga usun, et tahetakse teada, mida kirik ja Piibel ütlevad.
Kui noored kuulevad tõde, mõistavad nad ka Jumala tahet.
Noortel on siis lootust?
Küllaga lootust.
Aitäh Simile jagamast meiega oma reisist Suurbritanniasse.
Kohe jätkame uute teemadega.
PÖÖRDEPUNKT
"Sest nagu maa toob esile oma kasvud ja aed laseb võrsuda oma külvi,
nõnda laseb ka Issand Jumal võrsuda õigust ja kiitust
kõigi rahvaste ees." Jesaja 61:11
Järgmiseks lugu mehest, kes oli kristlane ja abielumees.
Tal oli siiski elu varjupoolne saladus, mis tõi palju valu.
Pealtnäha oli David armastav abikaasa ja isa.
Elu varjupoolel oli aga sõltuvus, mis pärines lapsepõlvest.
Ma huvitusin neist piltidest ja tahtsin neid rohkem näha.
David sai juba noorena teada, et pornograafia on vale.
Üritasin esineda hea kristlasena ja käia kirkus.
Tahtsin olla lähedal Jumalale, aga tundsin, et olen süüdi.
17 aastasena kohtas ta Valeriet ja nad abiellusid.
Ta armastas oma naist,
aga pornograafia oli moonutanud ta arusaama seksist ja naistest.
Jumal on loonud seksi kauniks, mis lähendab abikaasasid,
kuid mina ei näinud nii.
Kohtlesin teda kui objekti, mitte kui sõpra ja abikaasat.
David vaatas pornofilme ja tunnistas Valeriele oma sundmõtted üles.
Mõtlesin, et kui ma teeksin samu asju nagu need naised seal videotes
ja näeksin samamoodi välja, siis ta lõpetaks nende vaatamise.
Arvasin, et minus on midagi valesti.
Kuigi David lubas, et ta enam ei vaata pornograafiat,
jätkus see veel 10 aastat.
Palusin Jumalat põlvitades ja küsisin: "Jumal, mida sa tahad, et ma teen?"
Ma teadsin, et teen talle haiget ja solvan sellega Jumalat,
aga ma ei teadnud, mida teha, sest ma ei suutnud lõpetada.
Reetsin oma naist pornograafia ja enese naudinguga.
Pärast kohaliku kogudusega liitumist, tahtis David saada vaimulikuks.
Kui seda Valeriele ütlesin, arvas ta, et olen segi läinud.
Tundsin seda kutset endas.
Lõime vabatahtlikena kaasa laste- ja noortetöös.
Ühel päeval koges David Jumala hukkamõistu oma patule.
Haistsin enneolematult halba lõhna kuskilt tulemas.
Jumal rääkis mu südame vastu, öeldes: "David, nii haiseb su patt minu ees
ja kui sa tahad saada vaimulikuks, peame sellega tegelema!"
See oli Jumala pöördepunkt minu jaoks.
David palus andestust Jumalalt
ja tunnistas Valeriele oma sõltuvuse sügavust.
Oli raske tunnistada, et valetasin talle ja varjasin asju.
Raske oli näha teda nutmas ja teada, et see oli minu süü.
Osa minust tahtis põgeneda, teine osa aga ei lubanud.
Tundsin Jumalat ütlevat, et veel on lootust.
Aastaid hiljem jagas David oma võitlusi koguduse keskel, lootes aidata ka teisi.
Hämmastav oli näha inimeste reaktsiooni sellele.
Nad tulid kallistama ja tänama, sest mõned olid kogenud sama.
David ütles, et Jumal on toonud tervenemist nende abiellu.
On hämmastav, kui oled võimeline lõpuks andestama
ja pöörama oma tähelepanu ära endalt ning hakkad aitama ja armastama teisi.
Andestamine paneb mind veel rohkem oma abikaasat armastama
ja kohtlema teda paremini kui kunagi varem.
David hoiatab, kui kerge on jääda pornograafiast sõltuvusse.
Kõigepealt peab sõltuvust tunnistama endale, siis Jumalale
ja kas abikaasale, sõbrale või pastorile.
Ma ei hakka valetama, et mul pole kiusatusi,
aga Jumal on andnud jõudu, mõistust ja abi, tegemaks nüüd paremaid valikuid.
Ma ei vääri Tema armastust, taevast ega igavest elu.
Kuid Jumal ütleb, et Ta on andestanud ning pesnud mu patud
ja kutsub mind enda osadusse.
Kuigi me ei vääri andestust ega taevast, annab Jumal ometi selle, kui palume.
On ka sinu lapsepõlves sündinud midagi sellist,
millaga ikka veel võitled?
On see pornograafia, seksisõltuvus, depressioon või enese põlgus?
Jumal tahab sind vabastada. Tema armastus on täielik!
Pole tähtis, kust oled pärit, mida oled teinud või mida mõtled enese kohta,
sest Ta armastas sind nii väga, et andis oma poja Jeesuse.
Jeesus suri sinu eest!
Sul on vaja lihtsalt paluda ja kutsuda Ta oma ellu.
Palvetame siis koos.
Tänu Sulle, Jeesus, et surid minu eest.
Ehkki ma ei mõista kõike lõpuni, tahan vastu võtta sinu armastuse kingi.
Murra ära need ahelad, mis on hoidnud mu mõistust, südant ja meeleolusid.
Aita mind, et võiksin saada uueks, kes on vaba, õnnelik ja täidetud Sinus.
Ma palun seda Jeesuse nimel. Aamen.
Kui palusid seda palvet, siis soovime sinult kuulda.
Lõpetuseks jääb kõlama Onome Ovwori muusikaseade
pealkirjaga "Ülistades Issandat".
Järgmise korrani!
Tõlge: Tiiu Sassiad